
ARTHURUS  R.  HOLLINGSWORTH, 


GULIELMO  HUSBANDS 


suo, 


S.  P.  D. 


Summos  medicina  honores  consecuturus ,  non  possum, 
quin  tibi ,  carissime  amice ,  pro  tuis  de  me  meritis  plus  frater¬ 
nis ,  gratias  agam.  Una  in  occiduo  semiorbe  adolevi¬ 
mus.  Simul  ut  nos  frmdrat  alas ,  una  truci  pelago  fragili 
rate  nosmet  commisimus ,  ut  procul  d  patria  artem  Apol¬ 
linarem  condisceremus.  Ex  quo  tempore  ad  Edi  nam,  cele¬ 
berrimam  orbis  terrarum  bonarum  artium  mercaturam ,  adve¬ 
nimus ,  contubernii ,  *uita  et  viflus  communitate  usi  sumus.  Tu 
mihi  fuisti  Mentor  amicus  et ' fdus ,  nec  unquam,  salva  virtu¬ 
te,  tuis  fui  inobsequens  monitis.  0  utinam  diu  beatus  vivas 
et  felix,  et  ego  sic  meipsum  geram,  ut  dignus  sim,  quem  ami¬ 
corum  primum,  aut  in  primis,  habeas.  Has  studiorum  pri¬ 
mitias,  amicitia  pignus,  accipias,  obsecro,  et  credas,  te  non 
amico ,  me  nihili  vitam  putaturum.  Vale ,  Octavo  Calen¬ 
darum  Julii,  Edinburgo , 

DISPUTATIO  MEDICA 

4  *  -  . 

INAUGURALIS 


DE 

’  t 


URETHRAE  STRICTURA. 


A.  R.  Hollingsworth  Au&ore. 


jriTICCE  morbus,  quem  persequi  conamur, 

A  •**  oritur  ab  urinae  itinere  praeter  naturam 
contrado  ;.,quae  contradlio  efficitur  aliquo  vi¬ 
tio  in  partibus  quae  hunc  formant  canalem. 

f 

Omnia  genera  Ischuriae  Venereae  sub  Stric¬ 
tura  nomine  compledti,  et  apud  au&ores,  me¬ 
dicosque  ipsos  *,  nimis  frequens  fuit  error  ;  / 

A  quo 


*  Vid.  Swediaur  “  on  the  Venereal  Disease,” 
V-  77* 

quo  non  solum  abdu&i  sunt  in  falsas  de  hu¬ 
jus  morbi  natura  opiniones,  verum  etiam  consi¬ 
lio  medendi  haudquaquam  intelledto,  pravam 
curationis  viam  insecuti  sunt.  Huc  accedit, 
quod  idem  error  quorundam  ex  optimis,  dum¬ 
modo  recte  fuissent  adhibita,  remediis  usum 
forsitan  abstulerit. 

* 

Multas  ob  causas  supprimitur  urina :  hoc 
efficit  vesicae  cervix  inflammata  ;  idem  efficit 
spasmus ;  etiamque  fieri  potest  ut  urinae  iter 
angustius  reddatur  inflammatione  et  tumore  in 
partibus  vicinis,  veluti  glandula  prostata,  & c. 
Quae  omnia  sunt  citra  stridluram 

Omnes  canales  membranaceae  ad  contradtio- 

/ 

nem  sunt  proclives.  Omnia  etiam  intestina, 
praecipue  id  quod  retium  dicitur,  stridturae 
sunt  opportuna.  Opportunus  etiam  oesopha¬ 
gus  ;  neque  praeputii  contradtiones  generis 
sunt  diversi :  necnon  partes  vulnere  affedtae, 
ex  cicatricum  contractione  naturali,  huic  ma- 
lo  potissimum  obnoxiae  sunt. 

Urethrae 


*  Vid.  Plenck.  do£t.  de  Morb.  Vener.  Vinnse, 
8vo.  1789,  p.  39. 

Urethras  membranulam  vim  se  contrahen¬ 
di  habere  hinc  patet,  quod  ad  canalis  amplitu¬ 
dinem,  quae  alia  est  alio  tempore,  accommode- 
tur :  multo  major  est  cum  homo  urinam  red- 
dit,  quam  cum  ejaculatur  semen. 

Urinae  iter  inflammatum,  vel  uti  in  gonor¬ 
rhoea,  ad  validam  contradionem,  lotium  efflu¬ 
ens,  interdum  ciet,  exituque  penitus  interclu¬ 
ditur  :  idem  fit,  quibusdam  acribus  injedis  *. 

Urinae  fistula  igitur,  instar  omnium  partium 
quae  musculis  instruuntur,  proclivis  est  ad  spas¬ 
mum  tonicum,  quo  subinde  contrahitur,  com¬ 
page  nihilominus  partiumque  fabrica  manen¬ 
tibus  illaesis.  Talis  est  morbus  de  quo  nunc 
fusius  agendum  est. 

Ex  fibris  transversis  urethrae  contradis  sem- 

i 

per  fit  stridura,  quae  medio  in  canali  fere  est 

valde 


*  Qui  plura  scire  vult  de  vi  se  contrahendi  mem¬ 
branis  insita,  consulat  Homium  apud  “  Philosophica! 
“  Transa&ions,”  vol  Ixxxv.  qui  dicit,  hydatid^s  in , 
ovium  cerebris  jecoribusque  repertas,  ex  membra¬ 
nula  pellucida  constare  ;  atque  in  aquam  tepidam  im¬ 
mersas  haud  parvam  se  contrahendi  dilatandique  vim 
ostendere. 

valde  tenuis,  sed  latera  versus  paulatim  cras¬ 
sescit.  Modo  ambit,  et  veluti  circino  circum¬ 
ducta  radices  circum  totam  urethram  agit  , 
modo  partem  tantum  occupat.  Haud  raro 
evenit  ut  duae  formentur  stricturae,  intervallo 

i 

digiti  pollicis  crassitudinis  inter  se ;  qu5  spa¬ 
tium  interclusum  multum  coangustatur. 
Etiamsi  striCtura  perfedte  sit  formata,  atque 

i 

etiam  aliquandiu  partibus  inhaeserit,  neutiquam 
vim  se  magis  contrahendi  amittit :  hoc  docet 
repulsus  virgulae  flexibilis  ( bougie )  intromis¬ 
sae  *  ;  docet  etiam  urina  identidem  suppressa, 
variis  ex  casibus,  intemperantia  vini,  veneris, 
&~c. 

Partes,  caeteris  striCturae  opportuniores  sunt, 
duae :  prima ;  pone  bulbum ,  uti  vocatur,  qui 
distat  sex  digitos  ab  ore  externo  \  altera,  fere 

i 

in  medio  urinae  itinere,  quae  unum  digitum 
et  semissem  infra  partem  supra  dictam  sita 
est. 

Hic 


*  Vid.  Hunter,  “  On  the  Venereal  Disease, 
P*  I33* 

Hic  morbus  saepius  insidet  pone  bulbum* 

uti  diximus,  quia  ibi  naturales  sunt  angustiae  ; 

\ 

ideoque  haud  inepta  est  sententia  nonnullo¬ 
rum,  qui  censent,  hunc  locum  vi  se  contra¬ 
hendi  pollere,  quo  minus  semen  ibi  collectum 
refluere  possit  dum  in  foeminae  vaginam  mus¬ 
culis  acceleratoribus  impellitur.  Hunc  locum 
potissimum  affici  spasmo  emplastris  meloes 
vesicatorii  imposjtis  ;  hinc  patet,  quod  hic  loci 
fistulae  flexibili  obsistitur,  quum  chirurgus 
lotii  deductionem  moliatur. 

Saepe  accidit  ut  stridturae,  postquam  for- 

1 

mari  coeperint,  diu,  etiam  per  complures  an¬ 
nos,  lateant  in  obscuro,  neque  ad  eas  aeger 
animum  advertat,  donicum  vires  collegerint, 
signaque  graviora  urgeant.  Tempestatum 
varietates  plerumque  sentiunt:  tempore  hiber¬ 
no  irritantur,  leniuntur  aestate.  Aliquando 
autem,  sed  rarius*,  hieme  mitigantur,  tem¬ 
pore  aestivo  magis  ingravescunt. 

His  praemissis,  de  membranae,  quae  urinae 
iter  circumvestit,  irritabilitate,  pauca  prius 

videntur 


*  Vid.  Joan/Hunter,  p.  3. 

videntur  explananda,  quam  ad  caeteras  rei 
nostrae  partes  progrediamur. 

Acriter  inter  medicos  disputatum  est,  an 
stridlura  unquam  sit  luis  venereae  signum. 

Eo  usque  processit  clarus  Daranus,  ut  pro- 

\ 

poneret,  cujusque  generis  stricturas  syphilidi 
esse  cognatas  #.  Quapropter  dixit  omnia  be¬ 
neficia  a  suis  virgulis  flexibilibus  percepta, 
vi  quam  putavit  illis  inesse  eliciendi  detra- 
hendique  virus  venereum  attribuenda  esse. 
Opinionem,  tam  plane  absurdam  f ,  non  operae 
pretiun\  esset  refellere.  Veruntamen  nemo 
dubitare  potest,  quin  hicce  morbus  saepissime 
gonorrhoeam  sequatur,  quae  non  viro  venereo, 
sed  partes  irritando,  eas  spasmo  obnoxias  red¬ 
dit  :  idem  fit  in  hominibus  ante  opportunis, 
ex  calculo  in  vesica,  ali  ove  quovis  irrita¬ 
mine  J. 

Quinimo 


*  Vid.  Sharp’s  “  Critical  Inquiry,”  p.  146. 
f  Vid.  Home  “On  Stri&ure,”  8vo,  Lond.  1797. 

%  In  infantibus  qui  calculo  affici  putabantur,  in¬ 
ventae  sunt  stricturae.  Harum  a  veteribus  medicis, 
quibus  lues  venerea  ignota  fuit,  mentio  fafta  est. 
Vide  Hipfocrat.  Aphor,  81.  §  4. 

Quinimo  altera  fuit  inter  medicos  disputa¬ 
tio,  utrum  res  in  urethram  injectae  unquam 
per  se,  nulla  alia  adjecta  causa,  hoc  malum 
gignant  ? 

Hanc  litem  dijudicare  nequaquam  est  facile. 
Ex  altera  enim  parte  constat,  striaturam  saepe 
excipere  gonorrhoeam,  quamvis  in  ejus  cura¬ 
tione  nihil  omnino  in  urinae  fistulam  fuisset 
injectum  :  ex  altera,  autem,  aliquid  attribua¬ 
tur  oportet,  consensui  multorum,  quibus  vi¬ 
sum  est,  morbum  de  quo  nunc  agitur,  saepis¬ 
sime  ab  injectis  oriri.  Sed  nobis  verisimile 
videtur,  raro  nocere  injecta,  nisi  sint  nimis 
acria,  vel  dum  adest  inflammatio  adhibean¬ 
tur. 

Caeterum,  vesica  est  quasi  musculus  adver¬ 
sarius,  cujus  officium  est  vi  urime  fistulam, 
quae  aliter  maneret  contracta,  aperire.  Ubi 
in  hac  igitur  angustiae  sunt,  totum  spatium 
quod  inter  eam  fistulamque  extremam  inter¬ 
cedit,  minus  solito  dilatatur  ;  unde  fit  ut  alia 
strictura  alias  facile  gignat. 

Primum  est  in  hoc  morbo  signum  urina 
rivo  tenuiore  reddita ;  quae  res  tamen  raro 

aegri 

aegri  attentionem  sibi  vindicat.  Sed  paulatim, 
malo  procedente,  urina  solito  difficilius,  sae¬ 
pius,  et  cum  dolore  redditur,  quae  homini 
nunquam  possunt  non  aliquem  injicere  me¬ 
tum.  Ad  hoc,  omnia  subinde  exasperantur, 
insolita  exercitatione,  frigore,  nimio  potu, 
praesertim  eorum  quae  urinam  facillime  mo¬ 
vent.  Tanta  in  hoc  morbo  est  frigoris  vis, 
ut  qui  urinam  facillime  potest  reddere  in  cu¬ 
biculo  tepido,  sub  Jove  pleno  ne  guttam  qui¬ 
dem  emittere  potest :  attamen,  quum  se  ite¬ 
rum  calefecerit,  eadem  qua  antea  facilitate 
reddit. 

Mirum  videtur,  hujus  morbi  signa  saepe 
esse  graviora  otiosis,  quam  illis  qui  negotiis 
occupantur.  Concubitus  nimius,  praecipue  si 
aliquoties  intra  paucas  horas  repetatur,  ma¬ 
lum  plerumque  adauget ;  voluptas  quoque, 
per  lasciviam  produda,  semper  affert  pluri¬ 
mum  mali. 

Stridura,  in  multis  sui  signis  gonorrhoeam 

simulans,  concubitum  aliquando  subsequitur. 

\ 

Quamvis  hunc  morbum  in  quibusdam  refe¬ 
rat,  sic  internosci  potest :  inflammatio  multo 

levior 

levior  est,  et  fluxus,  inter  initia  profusior, 
cito  desinit.  Dolor  est  admodum  fallax : 
Nam  plerumque  sentitur  prope  penis  extre¬ 
mitatem,  gonorrhoeae  notam  sedem,  etiamsi 
inflammatio  iis  inhaereat  partibus  quae  vesicae 

cervicem  juxta  sunt.  In  hunc  errorem  si  in- 

/ 

cideret  chirurgus,  quam  periculosissimum, 
esset ;  namque  in  tali  casu  acria  injedta  adeo 
non  prosunt  ut  etiam  plurimum  noceant. 

Stridhiram  adesse  ex  hoc  compertum  ha¬ 
beri  potest,  quod  aeger  saepius  solito  urinae 
reddendae  cupiditate  afficiatur  ;  tunicae  enim 
vesicae,  ex  valido  nisu  toties  necessario,  cras¬ 
sescunt  y  quo  fit  ut  haec  minus  facile  dilatari 
possit.  Est  etiam  verisimile,  fieri  revera  ma¬ 
gis  irritabilem  ;  levibus  enim  causis  eam  sub¬ 
inde  inflammari  videmus  ;  atque  haud  desunt 
exempla  in  quibus  talis  inflammatio  eo  usque 
processit,  ut  peritonaeum  invaserit,  hominem- 
que  abrepuerit 

Ex  consensu  qui  stomacho  intercedit  cum 
partibus  quae  urinae  inserviunt,  nausea  et  vo- 

B  mitus 


*  Vid.  Home  “  On  Stricture,”  p.  62, 

initus  stricturam  saepenumero  comitantur,  at¬ 
que  una  cum  his  signa  inflammationis  gene¬ 
ralis. 

Quum  huic  morbo  et  urethrae,  sive  irrita¬ 
bili  sive  inflammatae,  sit  quaedam  signorum 
similitudo,  alter  pro  altero  falso  haberi  potest. 
Ex  hac  causa  nonnunquam  fit  irritatio  cum 
semen  emittitur ;  urina  difficilius  tenuique 
rivo  redditur.  Tamen  hujus  generis  difficul¬ 
tas  paulatim  minuitur,  rivusque  prius -fit  lar- 

,  i  ,  .  .  „ 

gior,  etiam  naturalis,  quam  tota  urina  fuerit 
reddita.  Haec  nunquam  evenire  possent,  si 
res  esset  stridlura.  Attamen  cum  sit  aliqua 
dubitatio,  optimum  ducimus,  virgula  flexibili 
intromissa,  partes  explorare. 

Vesicae  morbo  afleclae  multa  signa  propria 
sunt,  iis  quae  stridluram  agnoscunt  causam, 
perquam  similia.  Similia  etiam  oriuntur  sig¬ 
na  ex  morbis  glandulae  prostatae,  quam  Imsam 
esse  scire  licet,  si  virgulas  non  prius  obsista¬ 
tur  quam  ultra  septem  digitos  fuerit  intro¬ 
missa.  Hic  morbus  raro  accidit,  nisi  astate 
provecla,  cum  stridlurae  eos  saepe  infestant 
quibus  aetas  viget.  Ubi  glandula  prostata, 

ait 

ait  Hunterus  *,  exulceratur,  fere  post  uri¬ 
nam  in,  striatura  autem  ante  urinam,  pus 
egeritur. 

\ 

Ex  morbo,  quem  persequimur,  haec  oriun- 

i 

tur  mala  *,  dolor  vehemens,  urinae  suppressio, 

frequens  et  inane  desiderium  eam  reddendi  y 

\ 

quodque  pessimum  est,  vesicae  distentio  ita 
abnormis,  ut  pondere  suo  venam  cavam  infe¬ 
riorem  praegravando,  anasarcam  inferioribus 
partibus  inducat  f.  Nisi  huic  quam  citissime 
subveniatur,  inflammationis  generalis  ingru¬ 
unt  signa  ;  pulsus  fit  frequens,  debilis  et  in¬ 
aequalis  ;  subsequuntur  sudores  gelidi,  rigo¬ 
res,  frigorisque  sensus  in  partibus  extremis  * 
denique  mors  miserum  abripit.  Alias  vesica 
dirumpitur,  alias  autem  glandularum  secre¬ 
tione  au&a,  aegri  vita  producitur,  haud  raro 
servatur 

DE 


*  Pag.  14 9. 

f  Vid.  Robinson,  fhes.  De  Vesicas  Urethroeque 
Morbis. 

J  Vid.  “  Transad.  of  Med,  Coli,  of  America/’ 
vol.  i.  p.  149. 

DE  MORBI  CURATIONE. 


Ex  eo  tempore  quo  lues  Venerea  per  Eu¬ 
ropam  grassari  coepit,,  stri&urae  plurimum  in¬ 
valuerunt.  De  quarum  natura  chirurgi  ve- 
teriores  opiniones  admodum  falsas  habuisse 
videntur  ;  ex  quo  fadum  est,  ut  pravam  me¬ 
dendi  rationem  insequerentur. 

i 

Ex  Ambrosii  Parjei,  Eoresti,  Wise- 
manni,  aliorumque  scriptis,  apparet,  eos 
Ischuriam  Veneream  callo,  ex  ulcere  gonor¬ 
rhoeae  fado,  carunculae  ve,  vel  (si  verbis  ipso¬ 
rum  uti  liceat)  pullulationi  carnis  emortuae 
attribuisse.  Recentiores  autem,  experientia 
magis  docti,  demonstrarunt  haec  omnia  raris¬ 
sime  accidere  *.  Illi  quidem  extrinsecus  ca¬ 
taplasmata,  fomenta,  linimenta  perinaeo  im¬ 
posuerunt,  imo  etiam  aegrotantes  haud  raro 

•r 

hydrargyrum  largiter  assumere  coegerunt. 

i 

Insuper  iisdem  mos  erat  haud  insolitus,  uti 

$  • 

parvulis 


*  Vid.  Hunter,  Home, 

parvulis  candelis  cereis,  quas,  medicamentis 
oblitas,  partibus  corrodendis  detergendisque 
idoneis,  in  urethram  intromiserunt. 

Talis  curatio,  sine  dubio,  minime  expedita 
fuit,  et  propterea  haud  inepte  forsitan  dixit 
Hunterus  celeb.  “  Magis  stri&urse  curatio- 
“  nem  quam  ullam  aliam  chirurgiae  partem, 
“  intra  proximos  quinquaginta  annos  provec- 
“  tam  fuisse.”  Inter  omnes  scilicet  constat, 
Hunterum  multo  magis  his,  quae  ipsius  expe¬ 
rimentis  usuque  comparaverat,  quam  alienis 
scriptis  fuisse  confisum.  Hinc  nobis  verisimile 
videtur,  eum  rationem  adhibendi  causticum 
nemini  debuisse.  Hujus  rei  tamen  mentio  fac¬ 
ta  est,  non  solum  a  Wisemanno,  verum  etiam  a 
plerisque  sui  seculi  scriptoribus. 

Turnerus,  qui  vixit  centum  fere  abhinc  an¬ 
nis,  suam  carunculas  hoc  est,  stri&urae,  me¬ 
dendi  rationem  fusius  enarrat,  deque  virgulis 
flexilibus,  aliqua  materia  caustica,  ad  suppura¬ 
tionem  promovendam,  idonea,  percindlis,  velu- 
ti  suo  tempore  usitatissimis,  loquitur ;  ledto- 

remque 

"  "  .  ■ — — - 7 

*  De  Morh.  Ven.  p.  129, 

remque  ad  Ri  verum,  De  Bleguy,  aliosque  re¬ 
fert  *.  Multas  enumerat  res  quibus  ipse  can¬ 
delas  cereas  armare  consuevit ;  quarum  prae¬ 
cipua  sunt,  oxidum  hydrargyri  rubrum,  alu- 
minaeque  sulphas ;  et  dicit,  complures  sub- 
acetide  cupri,  arsenicique  oxido,  uti  solitos  es¬ 
se. 

Virgulas  flexiles  usui  aptiores  magisque  ha- 

f 

biles,  primus  reddidit  Daranus,  vir  quidem 
haud  parvi  nomipis.  Hujus  fama  indu&i, 
ejusque  aemuli  sui  aequales  ingenium  in  hanc 
rem  intendere,  ejusque  vestigia  premere,  coe¬ 
perunt. 

Quum  virgulae  flexibiles  ab  eo  fabricatae, 
minus  dotibus  medicis  quam  partes  dilatando 
valerent,  brevi  tempore,  aliae  ejusdem  formae 
firmitatisque  in  usum  venerunt.  Ad  sum¬ 
mum,  cuique  melius,  ut  sibi  videbatur,  quam 
antea  cessit  stricturarum  curatio  ;  inde  cunc- 
tis  fuit  persuasum  se  D  ara  ni  arcanum  detex¬ 
isse.  Jamdudum,  hoc  arcanum,  quantumcun¬ 
que 


*  VkUTurner.  De  Syphilide,  8vo.  1724.  p.  72. 
et  feq. 

» 

que  abditum,  in  lucem  editum  est  verunta- 
men  a  recentioribus  nihili  haberi  videtur. 

Virgula  flexili  omnes  stridluras,  semper  pri¬ 
us  curare  tentandum  est,  quam  ad  remedia  va¬ 
lidiora  decurrere  oporteat.  Morbum  recen¬ 
tem  talis  curatio  plerumque  tollit,  cui  gravior 

V 

etiam  haud  raro  cedit.  Tenuissimo  hujus  ge¬ 
neris  instrumento  aliquando  iter  est  imper¬ 
vium,  tamen  chordam  (Anglice  catgut)  capere 
potest,  quasque,  in  fistula  relicta,  fit  tumida, 
atque  ita  alicui  crassiori  viam  aperit. 

Insinuanda  est  virgula  flexilis,  eam  inter 
pollicem  digitosque  indicem  et  medium  leviter 
vertendo,  ne  ab  extremitate  sua  infledfatur. 
Retineri  etiam  debet  aliquot  horas  continuas ; 
etenim  quo  diutius  manet  eb  plus  prodest, 
dummodo  partes  neque  multum  stimulet  ne¬ 
que  dolorem  vehementem  afferat. 

Primo  conatu  urinae  iter  interdum  adeo 
stimulatur,  ut  instrumentum  diutius  retine¬ 
ri  nequeat  quam  sextam  horae  partem.  Hic 
status  durare  potest  per.  aliquot  hebdoma¬ 
das  ;  attamen  aeger  paulatim  sine  multo  in¬ 
commodo 

,  ,  ■■■■--■■  ■  ■  ■  ■■  I  .  u  ■■■■■*■■■  ■  -  -  I  > 

*  Vid-  Rowely’s  “  CoDent  Reasons,”  p,  131. 

commodo  per  septem  vel  octo  horas  continuas 
id  tolerare  poterit.  Si  testes  aliamve  partem 
urgeat  inflammatio,  virgulae  usus  intermitti 
debet,  donec  ea  lenita  fuerit,  vel  prorsus  dis- 
-  cussa.  Ne  talis  incidat  inflammatio  optime 
cavetur,  temperantia  et  regimine  (uti  voca¬ 
tur)  antiphlogistico ;  quae  sunt  igitur  semper 
praecipienda. 

Etiam  cum  urina  ex  toto  supprimitur,  pro¬ 
posuerunt  auctores,  partium  relaxationem  fieri 
posse,  virgula  flexili  usque  ad  stricturam  im¬ 
missa,  eique  obnitente,  donec  fluere  incipiat 
urina *  *. 

Virgulae  quam  maxime  laeves  mollesque 
eligendae  sunt ;  primum  parvae,  deinde  majo¬ 
res,  sunt  usurpandae:  atque  ita  tandem  ple¬ 
rumque  fit  ut  tolerari  possint  ea  magnitudine 
ut  canalis  amplitudinem  fere  admquent ;  ha~ 
rumque  usus  sano  aliquandiu  continuandus 
est,  ne  redeat  morbus. 

Dolendum  est  tamen,  stridturas  esse  quibus, 
summa  cura,  prudentia,  perseverantiaque  ad¬ 
hibitis, 

 ——————— — — ■■  ...  ■  ■  ■■  ■■  wmimmmmrm- 


*  Vid.  Sharf’s  “  Critical  Inquiry,”  p.  191. 

h  ibitis,  virgula  flexilis  mederi  nequit.  His, 
etiamsi  malum  per  aliquod  tempus  levent, 
inest  nulla  vis  eam  delendi  proclivitatem  quas 
partibus  inhaeret,  causaque  est  cur  morbus 
saepius  repetat.  Stridtura,  praecipue  si  vetus 
est,  haud  facile  dilatari  potest ;  quod  si  mo¬ 
liamur,  periculum  est  ne  fiat  spasmus,  stran¬ 
guria,  abscessusque  in  perinaeo. 

Ubi  complures  sunt  stridturae,  urethra  est 

semper  valde  irritabilis  ;  et  curatione  supra 

/ 

didta  aegri  dolores  nimis  diu  producuntur,  et¬ 
enim  parum  auxilii  affertur  nisi  ultima  sum- 
mota  est. 

Aliquando  etiam  eae  sunt  angustiae,  ut  per 
has  ne  chorda  tenuissima  quidem  immitti 
possit.  In  tali  casu  solent  quidam  chirurgi 
catheterem  demittere,  quo  ejus  pressu  pars 
affecta  exulceretur.  Talis  curatio  autem  an¬ 
ceps  est  et  periculosa  ;  catheter  enim  de  redta 
via  saepissime  defledtitur  :  atque  etiamsi  hoc 
non  accideret,  nihil  aliud,  haud  raro,  nisi  stric- 

1 

turam  reddet  callosiorem. 

Hinc  igitur,  si  sint  stricturae,  quae  constan¬ 
ter  post,  duobus  tribusve  mensibus,  repetunt 

C  quam 

quam  virgula  flexili  sanatse  viderentur :  si 
* 

sint  aliae  quae  per  eam  omnino  dilatari  recu¬ 
sant  ;  si  aliae  denique  cuidam  hujus  generis 
instrumento  prorsus  imperviae :  et  si  com¬ 
pertum  habeamus,  haec  omnia,  sine  multo  vel 
periculo  vel  incommodo,  caustico  posse  peni¬ 
tus  sanari  ;  equidem  censeo  neminem  esse 
culpandum,  qui,  aliis  frustra  adhibitis,  ad  hoc 
remed iu m  confugeret. 

Haud  negandum  est,  quosdam  scriptores 
medicos  putavisse,  talem  curationem  praestare 
efledhis  quam  maxime  diros,  quibus  potissi¬ 
mum  annumerant  sanguinis  profluvium,  ul¬ 
cera,  tormenta,  gangraenam  necemque  *.  Non 
inficior  D ocioris  Rowley  au&oritatem  argu- 
mentaque  plus  apud  me  valitura  fuisse,  si  le-' 
niter  candideque  fuissent  proposita.  His  ver¬ 
bis,  quorum  foeditatem  sermone  Latino  vix 
/ 

assequi  possem,  aegros  consolatur,  quippe  qui 
sint  ‘£  the  dupes  of  tlie  last  squeezings  of  the 

“  extravagant  brains  of  infatuated  speculating 

* 

“  maniaes, 


i 

*  Vid.  Rowley’s  “  Cogent  Reasons,”  &c.  8vo, 
Lond.  1800. 

*s  maniacs,  fitter  for  bedlam  than  to  be  prac- 
“  titioncrs  in  surgery  Qui  talem  spurci¬ 
tiem  evomit,  ipse  contemnitur,  adversarios 
non  coarguit. 

Verum  hominis  inconstantia  est  plane  ad¬ 
miranda,  qui  in  caustici  patronos  vehementis- 
simis  conviciis  cumulatis,  et  ipse  suadet  usum 
virgularum  flexilium,  quae  calce  hydrargyri  al¬ 
ba  ( Pbarm .  Lond .),  vel  subsulphate  hydrargyri, 
oblitae  sunt  f.  De  qua  re  praecepta,  verbis 
quam  maxime  cautis  enunciare  conatur.  V e- 
:  itm  enimvero  mihi  videtur,  iis  qui  verba  mi¬ 
noris  ducunt,  quam  res  ipsas  fore  persuasum, 
haud  plurimum  interesse,  inter  causticum  et 
hydrargyri  subsulphatem. 

Sine  dubio  verum  est  usum  caustici,  qui¬ 
busdam  in  casibus,  esse  periculosum,  in  aliis, 
quod  rarius  fit,  etiam  pestiferum  f.  Quod 
idem  autem  dici  potest,  de  remedio  quovis 

validiore ; 

4^,  ,,  - - - - -  ,  ,  — - .  ■  -  1  ■  ■■■■■■ . -- 

*  Vid  eundem  librum,  p.  17. 

1 

f  Vid.  opus  supra  citat,  p.  115. 

X  Vid.  Saviard’s  Celebrated  Cases,”  &c. 

validiore  ;  atque  hinc  caveant  curantes,  ne  a 
se  quid  temere  ac  inconsiderate  agatur. 

Quum  variae  a  scriptoribus  causticum  ad¬ 
hibendi  propositae  fuerint  rationes,  operae  pre¬ 
tium  est  considerare  quae  sit  optima. 

Clarus  Hunterus  in  eo  libro,  quem  de 
Morbo  Venereo  composuit,  ait,  se  canulicula 
usum  esse  argentea,  per  quam  aculeum  ni¬ 
trate  argenti  praefixam  intromisit.  Quae  ratio, 
inquit  Homeus,  tantum  incommodi  habuit, 
ut  hoc  instrumentum  mutaverit  Hunterus 
ipse,  nonnullis  annis  ante  mortem  suam,  vir¬ 
gula  armata  (uti  vocatur),  id  est,  cujus  ex¬ 
tremitati  nitratis  argenti  aliquantulum  inse¬ 
ritur. 

Huic  rationi  quoque  quaedam  nuper  obje&a 
sunt,  inque  ejus  vicem  altera  proposita  est*. 
Dicunt  mucum  a  virgula  flexili  detrusum,  et 
ante  sri&uram  colle&um,  caustici  effedum 
dubium,  vel  prorsus  inanem  redditurum  esse ; 
anteriori  stridurae  parti  tantum  admoveri 

t 

posse  ; 


*  Vid.  Whately  “On  Stri&ure,”  8vo.  Lond \ 
1801, 

posse ;  quumque  huic  itineri  insit,  proclivitas 
ad  res  in  se  contentas  propellendum,  verisi¬ 
mile  est  aliquid  caustici  liquefadli  posse  at¬ 
tingere  sanam  membranam,  et  sic  multum 
obesse  *  :  denique  hac  curatione,  quantitatem 
caustici  uno  tempore  datam  neutiquam  cer¬ 
tam  esse,  neque  stri&urae  commodissime  esse 
adhibitam. 

Quibus  incommodis  ut  subveniret,  Whate- 
lyus  in  pulverem  redegit  aliquantulum  ni- 

v 

tratis  argenti,  quam  virgulae  flexilis  extre¬ 
mitati  conglutinatam  tenuiter  cera  supertexit. 
Curantem  scire  oportet  accurate,  quantum 
ab  urethrae  ostio  distet  striefcura.  Inserendum 
est  instrumentum  quam  citissime,  ne  sanae 
itineris  parti  noceatur.  Instrumenti  extre¬ 
mitas,  quae  armata  est,  paulo  minus  quam 
stri&urae  superficies  esse  debet,  quo  causti¬ 
cum  ejus  oras  adurere  possit.  Nitratis  ar¬ 
genti  raro  plus  quam  aliquid  inter  duodeci¬ 
mam  quartamque  grani  partem  tuto  adhiberi 
potest  f . 

'  Haec 


P’ 


*  Vid.  Whately  “  On  Stri&ure  ” 

f  7 

f  Vid.  idem  opus,  p.  72. 

Heec  ratio,  quum  multa  habeat  commoda* 
'audtorisque  experientia  comprobata  sit,  ten- 
tationem  sibi  vindicat.  Semper  cavendum 

i  % 

est,  tamen,  ne  virgula  armata  ultra  striaturam 

intrudatur,  quippe  urethra  prope  vesicam  est 

\ 

valde  irritabilis,  atque  periculum  est,  ne  duc¬ 
tuum  ostiis,  ibi  hiantibus,  noceri  possit. 

Si  duorum  vel  trium  dierum  intervallo  ad¬ 
hibeatur  causticum,  periculum  est  ne  in  cor¬ 
pus  spongiosum  transeat,  sanguinisque  vehe¬ 
mens  efficiat  profluvium.  Eandem  ob  causam 
derepente  stridturam  vi  aperire  semper  alie¬ 
num  est.  Sanguinis  profusio  quidem  inter¬ 
dum  prodest ;  verum  inflammatione  urgente 
multo  melius  a  perinaeo  hirudinibus  detrahi¬ 
tur,  quippe  hac  via  modus  facilius  regitur. 

Haud  facile  est  dictu  quibus  intervallis  re¬ 
petendum  sit  causticum,  quippe  quae  alia  in 
aliis  hominibus  esse  debeant :  veruntamen 
semper  segri  aetatis,  viriumque,  et  signorum 
quae  subinde  oriuntur,  habenda  est  ratio. 

In  senibus  curandis,  praesertim  calculosis, 
vel  quibus  in  urethra  impadtus  est  calculus, 
summa  circumspectione  opus  est. 


Ubi 

Ubi  porro  urget  inflammatio,  causticum  est 
alienum  ;  quam  adesse,  docent  extremitas  glan¬ 
dis  inflammata,  vel  audum,  quod  stricturae 
est  proprium,  profluvium,  vel  denique  dolor 

vehemens,  virgula  flexili  intromissa.  Huic 

>  * 

prius  subveniendum  est  quam  ad  solita  auxi- 

1 

lia  decurramus  :  quod  fit,  sanguinis  missione 
generali,  balneo  tepido  fomentisque  ;  fit  etiam 
alvum  ducendo  per  emollientia,  necnon  his 
quae  sudorem  eliciunt ;  denique,  ne  longum 
faciam,  toto  regimine  antiphlogistico  stride 

1 

observato. 

/ 

Causticum  adhibendi  singulas  inter  vices  N 
tantum  spatii  semper  intercedere  debet,  quan¬ 
tum  satis  est  ut  membrana,  eo  deleta'  denuo 
nascatur  \  siquidem  sanguinis  profluvium  op¬ 
time  sic  praecavetur.  Eradicatur  stridura 
magis  exulceratione  subsequente,  quam  ipsius 
caustici  proprio  effectu. 

Ostendunt  experimenta  a  Whatelyo*  in¬ 
stituta,  crustam,  caustico  fadam,  postulare 
ut  disquametur  spatium  inter  quatuor  sep- 

temque 


*  Pag- 25' 

temque  dies,  ulcusque  ut  ipsum  sanetur  alte¬ 
rum  tantum.  Intermittendum  est  igitur  per 
hebdomadam  decemve  dies,  vel  etiam  diutius, 
si  aegri  vires  deficiant,  vel  si  magna  vis  caustici 
uno  tempore  adhibita  sit. 

Virgulae  flexiles,  si  modo  fieri  potest,  sunt 

usurpandae  per  intervalla  ;  quumque  stridlura 

/ 

sit  causa  cur  urethra  facile  irritetur,  sperare 
licet,  tempore  procedente,  fore  ut  aeger  eo¬ 
rum  usum  paulatim  melius  toleret.  Caustico 
supersedendum  est,  ubicunque  virgulae  flexili 
stridlura  cedere  videtur. 

Tametsi  complures  sint  stricturae,  fere  satis 
est  ut  hoc  remedium  primariae  tantum  adhi¬ 
beamus,  qua  semota,  facile  vincuntur  eae- 

\ 

terae  Causticum  raro  affert  plurimum  do¬ 
loris,  neque  partes  multum  vel  irritat  vel  in¬ 
flammat.  Etiamsi  sint  revera  stridturae,  vel 
potius  urethrae  adeo  saepe  morbosae,  ut  neque 
hac  neque  ulla  alia  ratione  sanari  possint,  ta¬ 
men  tentari  debetH  Caustico  admoto,  fit  do¬ 
lor  ardens  per  horae  sextam,  tertiam  vel  etiam 

dimidiam 


*  Home  “  On  Stri&ure,”  p.  162. 


DE  URETHRiE  STRICTURA.  25 

dimidiam  partem  durans,  non  ita  gravis,  sed 
magis  acutus,  quam  qui  fit  virgula  flexibili  in¬ 
serta. 

Ne  aliquid  caustici  in  urin;e  itinere  perma¬ 
neat,  vulgo  praecipitur,  ut  aeger  mingere  co- 
netur,  vel  aliquod  lene  injiciatur  ;  quod  fiat 
necne  haud  multum  refert.  Mollis  candela 
cerea  alba  subinde  refte  introducitur,  gratia 
explorandi  quomodo  res  se  habeant. 

Quibusdam  urethram  ita  fuisse  irritabilem 

% 

ut  curationem  vulgarem  tolerare  nequiverit, 

t  ) 

quam  autem  caustico,  paucis  tantum  vicibus, 
adhibito,  idque  nullo  fere  incommodo  esse  sa¬ 
natam,  auctor  est  Homeus.  Haec  ratio  autem 
mihi  videtur  periculosissima  ;  animique  incer- 
tus  sum  quantum  Homei  au&oritas  de  hac  re 
valere  debeat. 

Ubi  virgula  flexilis,  aegri  doloribus  nihil  al¬ 
levatis,  solito  ulterius  procedit,  de  reHa  via 

t 

aberrare  causticum,  est  cur  nobis  incidat  sus¬ 
picio.  Hqc  raro  accidit  nisi  cum  stridlura  est 
in  itineris  urinae  curvatura,  vel  si,  quicquid 
foraminis  est,  non  in  ipso  canalis  axe  situm  sit. 
Quocirca  multo  facilius  tutiusque  admovetur 

D  causticum 

causticum  stridurae,  quas  citra  partem  urethrae 
membranaceam,  quam  quae  ultra  posita  est.  Cae- 
terum,  vulnus  facium,  instrumento  de  reda 
via  inflexo,  optime  sanatus  incidendo  extrin¬ 
secus,  superque  virgulam  curando. 

Si  forte  ingens  sanguinis  profluvium  ex 
caustico  admoto  aliquando  incidat,  partes 
aqua  gelida  sunt  perfundendae,  tindura  rosa¬ 
rum,  opiata,  &c.  assumenda  sunt,  atque  in  ta¬ 
li  casu  haud  dubito  quin  oleum  terebinthi¬ 
num  in  urethram  injedum  profuturum  sit. 
In  hoc,  sicut  in  aliis  sanguinis  profluviis,  sen¬ 
sus  frigoris  in  partibus  extremis  animique  de- 
fedus  prosunt,  ideoque  non  sunt  metuen¬ 
da. 

Hactenus  modo  disserui  de  vera  stridura 
continua ;  caeteriim  urethrae  inest  proclivitas 
ad  id  spasmi  genus  cui  nomen  clonicum  est  in¬ 
ditum.  Hujus  generis  spasmus  nervorum  dis.~ 
tentioni  haud  absimilis,  est,  “  quippe  qui  sit, 
“  partium  compage  salva,  motus  abnormis 
“  morbidusque,  quovis  irritamine  fadus,  re- 
M  mediis  feliciter  adhibitis,  momento  tem- 

“  poris 

“  poris  aliquando  quiescit  Urethra  prae¬ 
ter  consuetudinem  irritabilis,  si  stri&urae  spas¬ 
modicae  non  existat  causa,  certe  eam  semper 
comitatur. 

* 

Haec  duo  strifturae  genera,  inter  se  discre¬ 
ta,  aliquando  separatim,  multo  saepius  con- 
junctim,  homines  invadunt,  atque  sic  ischu- 
riam,  gravissimam  tnolestissimamque  cui  mor¬ 
tales  sunt  obnoxii,  gignunt.  Saepe  incidit  in¬ 
flammatio  vehementibus  crebrisque  vesicae  ad 
urinam  egerendam  nisibus,  qui  spasmum,  alio- 
quin  desiturum,  protrahunt,  haud  raro  adau¬ 
gent. 

Huic  generi  summa  cura  necessaria  est,  ut- 
pote  cui  potissimum  noceant  nimius  cibus, 
potus,  exercitatio  vehementicr,  vel  etiam  chi¬ 
rurgi  imperiti  nimis  aspera  curatio. 

Quae  stri&urae  delendae  sunt  idonea,  iis  ple¬ 
rumque  augetur  spasmus,  cui  imprimis  igitur 
occurratur  oportet.  Hic  nonnunquam  laxa- 

1  .  j 

tur  opio,  tanta  copia  per  os  assumpto  ut  sen- 

'  ✓ 

sum  stupefaciat  \  vel  ex  inferiore  parte  indi¬ 
to, 


*  Vid.  Joan.  Hunter,  p.  164. 

to,  quod  est  auxilium  celerius  et  efficacius 
Hunterus  commendat  resinam  pini  laricis 
eodem  modo  datam.  Extrinsecus  ad  peri- 
naeum  fovendum  haec  sunt  idonea  :  vapores 
aquae  calidae  utriculive  eadem  impleti,  cata¬ 
plasmata  tepida,  panis  calidi  pars  mollior. 
Multum  prosunt  quoque  stimulantia,  sicut  al¬ 
cohol  camphoratum,  opiique  tin&ura.  Si  haec 
fallant,  neque  tamen  tempus  deficiat,  emplas¬ 
trum  meloes  vesicatorii  lumbis  perinaeove  im¬ 
positum,  est  optimum  f. 

Eundem  in  finem  laudata  est  ele&ricitas  J  ; 
neque  alienum  erit  colem  in  aquam  frigidam 
demergere.  Dodtor  Schwediaurus  suadet 
ut  caepe  assum  linimentumve  volatile  perinaeo 

imponatur  ; 


*  Vid,  “  Medical  Observations  and  Inquiries,” 
vol.  iv. ;  item  “  Philosoph.  Transadt.”  vol.  lxvi.  et 
quid  ibi  dicit  Hamiltonius,  qui,  inter  alia,  suadit 
usum  sub^muriatis  hydrargyri  opio  commixtae. 

f  Vid.  Hunter,  p.  163. 


J  Vid.  Weldon’s  “  Observations  on  pundturing 
i{  the  Bladder,”  8vo.  Lond.  1793. 

imponatur  ;  sed  vix  putandum  est  haec  caete- 
ris  stimulantibus  plus  valere. 

Semicupium  (uti  vocatur),  seu  balneum  ca~ 

v  ^  - 

lidum,  si  res  quaelibet  non  obstant,  quam  uti¬ 
lissima  sunt;  dumque  in  solio  desidet  aeger 
vena  lata  plaga  incidatur,  sanguisque  donec 
accedat  animi  defedlus  profluat.  Dum  anima 

f 

deficit,  abdomen  deprimere  oportet ;  nam  et¬ 
si  spasmus  relaxetur,  nonnunquam  fit  ut  ve¬ 
sicae  fibrae  in  longum  produ&ae,  non  ea,  qua 
solitae  sunt  vi,  lotium  expellere  possint. 

Clivius  diu  consuevit  dare  tincturam  ferri 
muriati  parvis  crebrisque  dosibus,  ad  decem 
guttas  sexta  quaque  horae  parte,  ad  nauseam 
efficiendam,  qua  totum  corpus  relaxatur  :  Ni- 
cotianae  tinctura,  per  os  assumpta,  vel  ex  infe¬ 
riore  parte  infusa,  huic  consilio  melius  forsi¬ 
tan  responderet.  Alvi  purgatio  per  sales  se¬ 
cundos  nunquam  red:e*praetermittitur. 

Si  chirurgo  haec  tardiora  vel  minus  efficacia 
videantur,  ad  catheterem  vel  virgulam  flexi¬ 
bilem,  quorum  haec  tutior,  confugiat,  intro- 
missaque  permaneat  donec  aeger  urinae  red¬ 
dendae  cupiditate  afficiatur.  Ut  facilius  us¬ 
que 

que  ad  vesicam  penetrare  possit,  perinaeum 
extrinsecus  perfricare,  vel  stricturas  aliquan- 
diu  innitentem  eam  relinquere,  deinde  impel¬ 
lere  debemus. 

Ait  Hunterus  *,  gonorrhoeae  virulentas 
mucosaevae  profluvio  spasmum  haud  raro  solu¬ 
tum  esse,  saepe  eidemque  etiam  subveniri  pos¬ 
se  virgula,  aliqua  re  acri  percincta,  tres  qua- 
tuorve  digitos  in  urethram  immissa,  ibiaue  re¬ 
tenta  quamdiu  aeger  eam  tolerare  possit ;  at¬ 
que  hanc  curationem  per  complures  hebdoma¬ 
das  continuandam  esse. 

In  paroxysmis  quidem  catheter  ultimum 

auxilium  habendus  est ;  sin  autem  pro  expio- 

% 

rato  habeamus,  eas  esse  urinas  itineris  angus¬ 
tias,  ut  eum  non  capere  possint,  melius  erit  in 
ipsam  vesicam  incidere. 

Aliquando  autem  praestat  in  urinae  fistulam 
incidere  supra  stri&uram,  quod  plerumque 
fieri  potest,  quia  hic  loci  canali  dilatatur  f . 

Demittenda 


*  Vid.  p.  133.  et  seqcp 


f  Vid.  Weldon,  p.  98.  &c. 

Demittenda  est  fistula,  quo  certe  sciamus  qua 
in  parte  sita  sit  stridtura  :  tum  in  hunc  finem, 
quum  aeger  urinam  reddere  conatus  fuerit,  si 
sat  est  spatii  inter  eam  et  glandulam  prosta¬ 
tam,  sensus  qualem  movet  aquae  fludlus  percie 
pietur  ;  dein  urina  emissa,  vulnus,  scalpello 
incisa  stridtura  antrorsum  dilatetur  :  denique, 
ex  gummi  quod  vi  resiliendi  pollet,  vel  ex 
metallorum  aliquo  eadem  vi  praedito,  fa¬ 
bricatus  siphon,  per  totam  urinae  fistulae  lon¬ 
gitudinem  demittendus,  supra  quam  vulnus 
recte  curatur.  Etiam  cum  urina  non  ex  toto 
supprimitur,  haud  dubium  est  quin  haec  cura¬ 
tio  sit  satis  efficax,  quamvis  in  tali  casu  nimis 
aspera  foret  *.  Eadem  haud  inepta  est,  ubi 
urina  sibi  viam  in  rectum  intestinum  vi  ape¬ 
ruit,  vel  fistulas  circa  partes  vicinas  duxit  f. 

,  Interdum 


*  Vid.  Homeum,  supra  citat,  p.  130. 

f  Qui  plura  de  urethra  perforanda  scire  vult,  adeat 
opera  Dionis,  p.  212. :  Le  Dran’s  i(  Operations,” 
P*  37°»~377*:  Obs.  •‘Viem.  de  1’Acad.  de  Chirurgie,” 
voh  i.  p.  438.:  As iRuc.  p.  248.:  Palfin,  vol.  i. 
p.  188. :  Sharp,  p,  133, ;  Wiseman,  vol.  ii.  p.  428. 

Interdum  necesse  est  quum  auxilia  solita 
spem  fefellerint  vel  tentanda  non  sint,  urgen¬ 
tibus  signis  gravioribus,  ut,  incisione  in  vesi¬ 
cam  fadta,  hac  via  urina  emittatur.  Tantum 
igitur  restat,  ut  prius  de  hac  re  pauca  dicam 
quam  ad  finem  hujus  opusculi  perveniam. 

Quo  potissimum  tempore  aegris  ferro  suc- 
currre  oporteat,  plurimum  scire  interest,  quo¬ 
niam  ipsa  incisio  modo  lethifera  est,  modo  fis¬ 
tulam  insanabilem  gignit ;  ideoque  neque  pro¬ 
perantius  neque  temere  facienda  est ;  multo 
minus  autem,  donec  vesica  dirupta  vel  gan¬ 
graena  corrupta  sit,  differenda,  tunc  enim  tale 
auxilium  pro  nihilo  esset.  Tempus  est  aptis¬ 
simum,  ubi  primum  inflammationis  indici  se 
ostendunt 

Ex  primo  morbi  impetu  admodum  variat 
intervallum,  prout  urinae  plus  minusve  secre¬ 
tum  sit,  prout  vesica  major  aut  minor,  magis 
minusve  irritabilis  sit,  vel  deinque  aegri  vires 
deficiant  vel  consistant :  quae  omnia  alia  aliis 
aegris  sunt. 

Cum 


*  Vid.  Weldon,  p.  37. 

Cum  aliqua  est  dubitatio  vesicam  incidere 
oporteat  necne,  judicium  ex  arteriarum  pul¬ 
su  signisque  inflammationis  generalis  sumen¬ 
dum  est.  Si  pulsus  est  frequens,  validus  et 
durus,  calorque  intentus  totum  corpus  per¬ 
currit,  incisio  re&e  fit :  redle  etiam  fit,  ubi  in 
hypogastrio  eircaque  renes  sentitur  dolor  acu¬ 
tus  et  constans,  cumque  accessus  brevibus  in¬ 
tervallis  redeunt.  Atque  insuper  imprimis 
cavendum  est,  ne  aspera  crebraque  catheteris 
immissione  urinae  fistula  inflammetur. 

Quod  modos ,  qui  omnino  tres  sunt,  attinet, 
vesicam  incidendi ,  chirurgus  quisque  pro  se 
judicet.  Mihi  quidem  supra  pubem  incisio 
maxime  arridet ;  quia  vesicam  per  perinceum 
incidere,  cum  perdifficile  est,  tum  saepe  est 
maximum  periculum,  ne  vulnerentur  vesicu¬ 
lae  seminales,  ferro  mucronato  extra  glandu¬ 
lam  prostatam  ingesto,  nisi  locus  ubi  haec  sita 
est  quam  accuratissime  noscatur.  Nedum 
per  anum  plaga  in  vesicam  fiat,  quandoqui¬ 
dem  hunc  modum,  quoque  non  minora  se¬ 
quuntur  mala,  quorum  praecipua  ne  similiter 

E  percidantur 

percidantur  vulnerenturve  vasa  deferentia  ve¬ 
siculaeque  seminales,  vel  ea  peritonaei  pars 
quae  inter  vesicam  et  rectum  intestinum  ex¬ 
tenditur.  Neque  hoc  modo  facile  est  canali¬ 
culam  tenere  fixam  ;  porro  etiam  gravissima 
irritatio  et  tenesmus  aegrum  semper  exercent, 
urinaque  assidue  distillans  redtum  intestinum 
madefacit,  suaque  acrimonia  exedit.  Tali 
igitur  plaga,  urinam  nunquam  emittendam 
esse  censeo  *. 

Unus  omnino  modus  restat,  triumque  sine 
dubio  longe  facillimus  celerrimusque,  atque, 
dum  commodus,  minime  omnium  periculosus, 
is  scilicet  supra  pubem.  Hujusmodi  incisionis, 
si  vesicae  fundus  ex  pube  emineat,  neque  aegro 

sit  nimia  ventris  obesitas,  parva  erit  difficul- 

* 

tas ;  sin  autem  vesica  supra  pubem  haud  fa¬ 
cile  sentiri  possit,  periculum  est  ne  perito¬ 
naeum  vulneretur,  casusque  funestos  afferat.  . 

FINIS. 


*  Vid.  Weldon,  supra  citat.,  p.  50.  qui  multa 
argumenta  pro  incisione  per  anum  proponit. 


